Ponto Rio-Antirio

La Ponto Rio-Antirio, oficale ponto Charilaos Trikoupis, esas ponto en Grekia. Havanta 2 252 metri, ol esas la maxim longa vanto-ponto de la mondo, e la duesma teral uniono inter Peloponeso e kontinentala Grekia. Ol inauguresis ye la 7ma di agosto 2004, ed apertesis a la trafiko ye la 12ma di agosto sam yaro, 1 dio ante la komenco dil Olimpiala Ludi di 2004. Inter la problemi dum lua konstrukto esis la granda profundeso dil Gulfo di Korinto (til 65 metri), la manko di densa roki en la fundo por suportar la pezo di la ponto, la forta venti, e la sismala nestabileso di la regiono.